**Obec Ratvaj**

**Všeobecné záväzné naradenie obce Ratvaj č. 2/2024**

**o miestnych daniach na území obce Ratvaj**

**Publikácia a pripomienkové konanie k návrhu VZN:**

|  |  |
| --- | --- |
| Návrh VZN vyvesený na úradnej tabuli, zverejnený na elektronickej úradnej tabuli a webe dňa | 25.11.2024 |
| Počet doručených/akceptovaných pripomienok k návrhu VZN v zákonnej lehote: | 0 |

**Schválenie, platnosť a účinnosť VZN:**

|  |  |
| --- | --- |
| VZN schválené obecným zastupiteľstvom dňa:pod číslom:  | 11.12.202460/2024 |
| VZN vyvesené na úradnej tabuli, zverejnené na elektronickej úradnej tabuli a webe dňa: | 11.12.2024 |
| **VZN nadobúda účinnosť dňa:** | **1.1.2025** |

**Všeobecné záväzné naradenie obce Ratvaj č. 2/2024 o miestnych daniach na území obce Ratvaj**

Obecné zastupiteľstvo obce Ratvaj sa na základe samosprávnej pôsobnosti podľa článku 67 a 68 Ústavy Slovenskej republiky a podľa § 6 ods. 1, § 11 ods.4 písm. g) zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“), a v súlade s ustanoveniami zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon č. 582/2004 Z.z.“) sa uznieslo na tomto všeobecne záväznom nariadení (ďalej len „VZN“).

**Čl. 1**

**Úvodné ustanovenia**

1. Obecné zastupiteľstvo obce Ratvaj v zmysle § 11 ods. 4 zákona o obecnom zriadení v nadväznosti na § 98 zákona č. 582/2004 Z. z. rozhodlo, že Obec Ratvaj zavádza s účinnosťou od 1. januára 2025 tieto dane:
	1. daň z nehnuteľností; (§4 - §18, Zákona o miestnych daniach)
	2. daň za psa; (§ 22 - § 29)
	3. daň za užívanie verejného priestranstva; (§ 30 - § 36)
	4. daň za ubytovanie (§ 37 - § 43)
2. Zdaňovacím obdobím miestnych daní, uvedených v Čl. 1 ods. 1, písm. a), b), c), d) je kalendárny rok.
3. Daň z nehnuteľností zahŕňa daň z pozemkov, daň zo stavieb a daň z bytov a nebytových priestorov v bytovom dome (ďalej len „daň z bytov“).

**Daň z nehnuteľností**

**Čl. 2**

**Daňovník**

1. Daňovníkom dane z pozemkov, ak v čl. 2 ods. 2 a 3 tohto nariadenia nie je ustanovené inak, je vlastník pozemku.
2. Daňovníkom dane z pozemkov je:
3. fyzická osoba alebo právnická osoba, ktorej boli pridelené na obhospodarovanie záhradné pozemky vyčlenené z pôdneho fondu užívaného právnickou osobou až do vykonania pozemkových úprav,
4. nájomca, ak nájomný vzťah k pozemku trvá alebo má trvať najmenej 5 rokov a nájomca je zapísaný do katastra.
5. Ak nemožno určiť daňovníka podľa odseku 1 a 2 je daňovníkom osoba, ktorá pozemok skutočne užíva.
6. Ak je pozemok v spoluvlastníctve viacerých daňovníkov, daňovníkom dane z pozemkov je každý spoluvlastník podľa výšky svojho spoluvlastníckeho podielu. Ak sa všetci spoluvlastníci dohodnú, daňovníkom dane z pozemkov zastupuje jeden z nich a ostatní spoluvlastníci za daň ručia do výšky svojho podielu na dani.

**Daň z pozemkov**

**Čl. 3**

**Základ dane z pozemkov**

1. Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávnaté pozemky je hodnota pozemku bez porastov určená vynásobením výmery pozemkov v m2 a hodnoty pôdy za 1m2 uvedenej v Prílohe č. 1 zákona č. 582/2004 Z.z.. Hodnota pozemkov podľa prílohy č. 1 je nasledovná:
* orná pôda **0,2131 € / m2,**
* trvalé trávnaté porasty **0,0252 € / m2**,
1. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku zistenej na 1m2 podľa predpisov o stanovení všeobecnej hodnoty majetku:
* lesné pozemky **0,0833 € / m2**,

(ak daňovník nepreukáže hodnotu lesného pozemku znaleckým posudkom)

1. Základom dane z pozemkov pre pozemky druhu záhrada, zastavané plochy a nádvoria, ostatné plochy je hodnota pozemku určená vynásobením výmery pozemkov v m2 a hodnoty pozemkov za 1m2 uvedenej v Prílohe č. 2 zákona č. 582/2004 Z.z.. Hodnota pozemkov podľa Prílohy č. 2 je nasledovná:
* záhrady **1,32 € / m2**,
* zastavané plochy a nádvoria **1,32 € / m2**,
* ostatné plochy s výnimkou stavebných pozemkov **1,32 € / m2**,
1. Základom dane z pozemkov pre druh stavebné pozemky je hodnota pozemku určená vynásobením výmery pozemkov v m2 a hodnoty pozemkov za 1m2 vo výške **13,27 € / m2.**

**Čl. 4**

**Sadzba dane z pozemkov**

1. Správca dane určuje pre pozemky na území obce Ratvaj, okrem sadzby určenej podľa ods. 2 a 3 tohto článku ročnú sadzbu dane percentuálne zo základu dane z pozemkov nasledovne:
2. orná pôda, chmeľnice, vinice, ovocné sady: **0,70 %** zo základu dane
3. trvalé trávnaté porasty **0,70 %** zo základu dane
4. záhrady **0,70 %** zo základu dane
5. zastavané plochy a nádvoria, ostatné plochy **0,70 %** zo základu dane
6. lesné pozemky, na ktorých sú hospodárske lesy,

 rybníky s chovom rýb a ostatné hospodársky

 využívané vodné plochy **1,00 %** zo základu dane

1. stavebné pozemky (okrem jednotlivej časti obce) **0,95 %** zo základu dane

**Daň zo stavieb**

**Čl. 5**

**Základ dane zo stavieb**

1. Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

**Čl. 6**

**Sadzba dane zo stavieb**

* + - 1. Správca dane určuje pre stavby na území obce Ratvaj ročnú sadzbu dane zo stavieb za každý i začatý m2 zastavanej plochy v súlade s ustanovením §12 ods.2 zákona o miestnych daniach a miestnom poplatku:

a) **0,10 €** - stavby na bývanie a drobné stavby, ktoré majú doplnkovú funkciu pre hlavnú stavbu,

b) **0,10 €** - stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,

c) **0,10 €** - chaty a stavby na individuálnu rekreáciu,

d) **0,10 €** - samostatne stojace garáže,

e) **0,10 €** - priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,

f) **0,10 €** - stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou,

g) **0,10 €** - ostatné stavby neuvedené v písmenách a) až f).

1. Pri viacpodlažných stavbách správca dane v súlade s ustanovením § 12 ods.3 zákona o miestnych daniach a miestnom poplatku určuje príplatok za podlažie vo výške

**0,01 €** za každé ďalšie podlažie okrem prvého nadzemného podlažia.

**Čl. 7**

**Daň za psa**

1. Daňovníkom dane za psa je fyzická osoba, alebo právnická osoba, ktorá je vlastníkom psa, alebo držiteľom psa, ak sa nedá preukázať kto psa vlastní.
2. Predmetom dane za psa je pes starší ako 6 mesiacov chovaný fyzickou osobou alebo právnickou osobou.
3. Predmetom dane za psa nie je:
4. pes chovaný na vedecké účely a výskumné účely,
5. pes umiestnený v útulku zvierat,
6. pes so špeciálnym výcvikom, ktorého vlastní alebo používa občan fyzická osoba s ťažkým zdravotným postihnutím.
7. pes chovaný osamelým dôchodcom vo veku nad 69,99 rokov.
8. Základom dane je počet psov.

**Čl. 8**

**Sadzba dane za psa**

1. Sadzbu určuje správca dane takto:

a) **10,- €** ročne za psa slúžiacich na podnikateľské účely,

b) **5,- €** ročne za psa držaného v rodinnom dome, záhradkárskej chatke alebo pozemku, ktoré neslúžia na podnikateľské účely.

**Čl. 9**

**Oslobodenie od dane a zníženie dane za psa**

1. Správca dane poskytuje oslobodenie od dane za psa daňovníkovi držiteľovi preukazu fyzickej osoby s ťažkým zdravotným postihnutím na jedného chovaného psa. Na ďalších psov sa oslobodenie nevzťahuje.
2. Zníženie dane za psa sa poskytuje:
	1. daňovníkovi staršiemu ako 64,99 rokov vo výške 50% na jedného chovaného psa,
	2. daňovníkovi, ak si osvojí psa z útulku v okrese Sabinov, vo výške 50% za rok prevzatia a za bezprostredne nasledujúci rok.
3. O úľavu je nutné požiadať podaním čiastkového daňového priznania vždy do 31.1. bežného roka, ku ktorému sa daň vyrubuje.
4. Chovateľ psa je povinný písomne oznámiť vznik daňovej povinnosti správcovu dane do 30 dní od vzniku daňovej povinnosti. Správca dane vlastníkovi psa vyrubí daň na základe rozhodnutia.
5. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa §22 ods.1 zákona o miestnych daniach a zaniká posledným dňom mesiaca, v ktorom pes už nie je predmetom dane.

**Daň za užívanie verejného priestranstva**

**Čl. 10**

1. Daňovníkom dane za užívanie verejného priestranstva je fyzická alebo právnická osoba, ktorá verejné priestranstvo využíva.
2. Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla.
3. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu a iných atrakcií, dočasné umiestnenie skládky a trvalé parkovanie vozidla. Osobitným užívaním verejného priestranstva nie je užívanie verejného priestranstva v súvislosti s odstránením porúch alebo havárie rozvodov a verejných sietí.
4. Verejným priestranstvom na účely tohto VZN sú verejnosti prístupné pozemky vo vlastníctve obce Ratvaj (všetky cestné komunikácie v celej svojej dĺžke a šírke, chodníky, detské ihriská, športoviská, obecné pozemky v intraviláne obce, parkoviská).
5. Základom dane za užívanie verejného priestranstva je výmera užívaného verejného priestranstva v m2, alebo parkovacie miesto.
6. Sadzba dane za užívanie verejného priestranstva je:
7. **0,50 eur** za každý aj začatý m2 a deň užívania verejného priestranstva (pre účely ambulantného predaja, letnej terasy, umiestnenie reklamných a propagačných plôch, komerčné akcie, kolotoče, lunaparky, cirkusy a iné),
8. **1 euro** za každý aj začatý m2 a deň užívania verejného priestranstva (pre účely umiestnenia stavebných a iných zariadení, veľkoobjemových kontajnerov)
9. **1 euro** za každý aj začatý deň za dočasné parkovanie motorového vozidla
10. Daňová povinnosť vzniká dňom začatia osobitného užívania verejného priestranstva a zaniká dňom ukončenia užívania verejného priestranstva.
11. Daňovník je povinný osobne alebo písomne podať oznámenie o začatí užívania verejného priestranstva Obecnému úradu v Ratvaji a to pred začatím užívania VP, najneskôr však v deň, v ktorom sa má realizovať užívanie verejného priestranstva. Daňovník je povinný oznámiť Obecnému úradu v Ratvaji skutočnosť, že užívanie verejného priestranstva skončilo a verejné priestranstvo je uvedené do pôvodného stavu.
12. Daň za užívanie verejného priestranstva sa vyrubuje rozhodnutím a splatná je do 15 dní od právoplatnosti rozhodnutia.
13. Oslobodenie – od dane sú oslobodení užívatelia verejného priestranstva, ktorí organizujú na verejnom priestranstve kultúrnu, športovú, alebo spoločenskú akciu bez vstupného alebo akciu, ktorej výťažok je určený na charitatívne a verejno-prospešné účely, akcie, na ktorých sa finančne alebo organizačne podieľa obec. Od dane za užívanie verejného priestranstva je oslobodený aj daňovník, ktorý využíva služby ambulantného predaja a uhradí si službu vyhlásenia v miestnom rozhlase.

Daň za ubytovanie

Čl. 11

Základné ustanovenia o zdaňovaní ubytovania sú uvedené v zákone o miestnych daniach a miestnom poplatku a upravujú daňovníka dane, predmet, základ a sadzbu dane, vyberanie a správu dane.

Čl. 12

Sadzba dane

Správca dane určuje sadzbu dane za ubytovanie vo výške **0,33 eur** na osobu a prenocovanie.

Čl. 13

Vedenie evidencie

(1) Platiteľ dane vystaví daňovníkovi očíslované potvrdenie o zaplatení dane, v ktorom uvedie: dátum, meno prenocovanej osoby a výšku vybranej dane.

(2) Platiteľ dane je povinný viesť evidenciu o počte ubytovaných osôb vo forme „Knihy ubytovaných“ s identifikačnými údajmi ubytovaných :

a) meno, priezvisko, adresa trvalého pobytu, dátum narodenia, číslo OP alebo CP,

b) deň príchodu a deň odchodu.

Platiteľ dane je povinný umožniť správcovi dane nahliadať do tejto evidencie za účelom kontroly správnosti vykazovanej evidencie v nadväznosti na podané daňové priznanie.

(3) Daňové priznanie k miestnej dani za ubytovanie podáva platiteľ dane ročne v termíne do 15 dní po skončení kalendárneho roka a v tomto termíne je povinný daň za ubytovanie uhradiť.

**Spoločné ustanovenia**

**Čl. 14**

**Daňové priznanie**

1. Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia, ak odseky 2 a 3 neustanovujú inak. Daňovník nie je povinný podať priznanie k dani z nehnuteľností, ak je pozemok, stavba, byt alebo nebytový priestor v bytovom dome oslobodený od dane podľa § 17 ods. 1 písm. a) a b) zákona č. 582/2004 Z.z..
2. Ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k tej dani, ku ktorej vznikla daňová povinnosť, najneskôr do 30 dní odo dňa vzniku tejto daňovej povinnosti.
3. Ak v priebehu zdaňovacieho obdobia daňovník nadobudne nehnuteľnosť vydražením alebo dedením je povinný podať priznanie k dani z nehnuteľností do 30 dní od vzniku daňovej povinnosti.

**Čl. 15**

**Platenie dane**

1. Správu miestnych daní a miestneho poplatku vykonáva Obec Ratvaj prostredníctvom starostu obce a poverených zamestnancov obce.
2. Dane a poplatok obec vyberá:
3. V hotovosti do pokladne obce
4. Prevodom na účet
5. Ak si daňovník a poplatník neplní oznamovacie a finančné povinnosti podľa tohto nariadenia, správca dane uplatní sankcie v zmysle zákona č.511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.
6. Správca dane určuje, že daň v úhrne nižšia ako **2 €** sa nebude vyrubovať ani vyberať.

**Čl. 16**

**Záverečné ustanovenia**

1. Pri uplatnení tohto nariadenia platia ustanovenia zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 Z. z. o správe daní v znení neskorších predpisov.
2. Týmto VZN sa ruší: Všeobecné záväzné nariadenie Obce Ratvaj č. 01/2023 o miestnych daniach a miestnom poplatku za komunálne odpady a drobné stavebné odpady
3. Na tomto všeobecne záväznom nariadení obce Ratvaj o miestnych daniach sa uznieslo Obecné zastupiteľstvo obce Ratvaj dňa 11.12.2024, všeobecne záväzným nariadením č. 2/2024 a nadobúda účinnosť 01.01.2025.

V Ratvaji, dňa 11.12.2024

 **Peter Krompaský**

 starosta obce